Source: https://realitateadesatumare.net/baschet-csm-satu-mare-eliminata-din-cupa-romaniei/
Timestamp: 2020-07-02 21:54:01+00:00

Document:
Acasă Sport Baschet | CSM Satu Mare, eliminată din Cupa României
Baschetbalistele de la CSM Satu Mare au fost eliminate din Cupa României după ce au pierdut și returul din sferturile de finală, disputat la Sfântu Gheorghe, la o diferența de scor care ne scutește de prea multe comentarii…
Dacă meciul tur, disputat anul trecut în Sala LPS Ecaterina Both, înainte de Crăciun, a fost câștigat de echipa din Sf. Gheorghe la o diferență de patru puncte, 71-67, meciul retur, disputat aseară în Sepsi Arena, a fost câștigat de Sepsi la o diferență de 27 puncte, echipa pregătită de Zoran Mikes marcând CSM-ului aproape 100 puncte (90-63)… Dacă la meciul tur de la CSM au lipsit câteva jucătoare, aseară doar Denson nu a fost aptă de joc, în rest antrenorul Mauro Procaccini a avut tot lotul la dispoziție, inclusiv noua achiziție Lauren Rochelle Ervin.
Cu siguranță lucrurile nu merg bine la echipă, după rezultatele slabe (unele chiar rușinoase) din Cupa Europei Centrale, iată că nici în Cupa României sătmărencele nu au prins Final Four-ul, Liga Națională rămânând singura competiție în care pot lupta pentru trofeu.
CSM Satu Mare a condus în debutul meciului cu 4-0, iar pe parcursul primului sfert au mai avut avantaj de 1, 2 puncte, însă la prima pauză gazdele au intrat cu un avantaj de șase puncte, 25-19. Sfertul doi a fost singurul câștigat de CSM, 17-15, însă după pauza mare sătmărencele nu au mai contat, nici în apărare, nici în atac, încasând 50 puncte și marcând doar 27…
Alături de Sepsi, în Final Four-ul Cupei României s-au mai calificat FCC Baschet Arad, Agronomia București și ACS KSE Târgu Secuiesc. Interesant este faptul că, deși se pretinde o echipă cu pretenții la titlu și la câștigarea Cupei, CSM Satu Mare a încasat cele mai multe puncte (161) în dubla din sferturi și a pierdut la general cu cea mai mare diferență de puncte (31)…
Cupa României | Sferturi | ACS Sepsi SIC Sf Gheorghe 90 – 63 CSM Satu Mare (25-19, 15-17, 27-13, 23-14)
Arbitri: Costin Bogdanescu, Matei Banica, Zsolt Csiki;
Comisar FRB: Marius Marinescu;
ACS Sepsi SIC Sf Gheorghe: Givens 21 puncte, Mandache 17p, Vucetic 12p, Pasic 12p, Topuzovic 9p, Părău 9p, Orban 6p, Demeter 4p, Cătinean, Kovacs, Butler;
CSM Satu Mare: Mosby 25 puncte, Podar 11p, Olah (Orosz) 8p, Miljkovic 8p, Lauren 7p, Stoiedin 2p, Ferenczi 2p, Huțanu, Popescu, Pop, Szmutku, Kadar;
Rezultatele înregistrate în sferturile de finală ale Cupei României:
ACS Sepsi SIC Sf Gheorghe 90 – 63 CSM Satu Mare (tur: 71-67/general 161-130)
Agronomia București 70 – 45 CSM Alexandria (tur: 35-47/general 105-92)
FCC Baschet Arad 78 – 60 Olimpia Brașov (tur: 66-60/general 144-120)
KSE Tg. Secuiesc 74 – 66 Universitatea Cluj (tur: 57-54/general 131-120)
cupa romaniei - baschet
Articolul precedentDakar 2020 | Emanuel Gyenes atacă ultima zi a raliului din poziția de lider la Malle Moto și în top 30 la general
Articolul următorCe drepturi și obligații avem când interacționăm cu angajatii MAI – VIDEO

References: CSM 
 CSM 
 CSM 

CSM 
 CSM 
 CSM 

CSM 
 CSM 
 CSM